મોટી ભાભી તરીકે પોતાની જવાબદારી સમજીને એણએ નણંદને સમજાવ્યું. 'મમ્મી નથી એટલે આ ઘરમાં તમારું કોઇ સ્થાન નથી એવી કોઇ ગેરસમજ હોય તો મગજમાંથી ખંખેરી નાખજો. તમને ઇગ્નોર કરવાનો કે જાણ નહીં કરવાનો કઇ ઇરાદો નહોતો, એવો બદઇરાદો હોઇ પણ ના શકે, ભાભી છું તમારી. ધડાધડી અને ઉતાવળમાં તમને જાણ કરવાનું રહી ગયું એને ભૂલ કહેવાય, ગુનો નહીં. ભૌમિક અને ભૈરવી વચ્ચે તૂ તૂ મૈં મૈં ચાલતું હતું એટલે એ બબાલમાં ભાવિકાનું માથુંય ધડ પર નહોતું, એમાં તમને કહેવાનું અમે બંને ભૂલી ગયા.'